***Ғабит Мүсірепов атындағы № 86 мектеп-гимназиясы***

***Қоғамдық гуманитарлық пәндер бірлестігі.***

***«Рухы жоғары халықтың тарихы мәңгілік»***

Сынып: 7 «А.Б.В.Г.Д»

Алматы 2022-2023

**«Рухы жоғары халықтың тарихы мәңгілік»**

***Кештің мақсаты:***

Қазақ хандарының өмір жолымен, ел басқарудағы саяси құрылымдарын оқушыларға таныстыру,қазақ тарихын оқушылардың санасына сіңдіріп,патриотизмге тәрбиелеу.

***Жүргізуші:*** Армысыздар, қадірлі ұстаздар мен қымбатты оқушылар! Қоғамдық пәндер бірлестігінің «Тарих тереңінен болашақ биігіне» атты апталығы аясында өтіп жатқан «Рухы жоғары халықтың тарихы мәңгілік» атты кешімізге қош келдіңіздер!

***Жүргізуші***: Ендеше сахна төріне бүгінгі сахналық қойылымызды бастауға рұқсат етіңіздер.

***Жүргізуші***: XV ғасырдың алпысыншы жылдары Қазақ хандары қарсыластарын тықсыра отырып, Батыс Жетісуға табан тіреді. XVI-XVII ғасырларда Қазақ хандығы нығайып, этникалық аумағының негізгі бөлігін қамтитын шекаралары кеңейе түсті. Орта Азия, Астрахан, Қазан, Сібір хандықтарымен, Ресеймен тығыз байланыс болды. Қасым хан, Хақназар хан, Тәуекел, Тәуке хандардың есімдері Қазақ мемлекеттілігі деген атаумен қоса жүреді. Өйткені олардың қазақ жерін нығайтудағы, қазақтардың үстемдігін орнатудағы әрекеттері орасан зор болатын. 7 «А» сынып оқушыларын «Қазақ хандығының құрылуы» қойылымымен ортаға шақырамыз.

***Жүргізуші:*** Ел тарихының хандық дәуірі деп аталатын XV-XVIII ғғ. аралығында өмір сүріп, ісімен де, сөзімен де артында өшпес із қалдырған тұлғалар қатарында Жәнібек хан ұлы Қасым ханның алар орны ерекше. Қасым хан туралы сөз қозғасақ, бір­ден ойымызға ешбір жазба деректерде кез­дес­пейтін, тек қана халық ауыз әдебиеті ар­қылы күні бүгінге дейін жеткен «Қасым хан­ның қасқа жолы» деген сөз тіркесі оралады. Бұл сөз тіркесі осыдан жарты мың жылдан астам уақыт бұ­рын өмір сүрген ірі тарихи тұлғаның ха­лық са­насында терең де тұрақты орын ал­ған­дығын көрсетеді. 7 «В» сынып оқушыларын «Қасым хан», қойылымымен ортаға шақырамыз.

***Жүргізуші:*** Қанша уақыт өйтсе де, қазақ халқының жадына Абылай хан қажырлы мемлекет қайраткері, батыл қолбасшы, дарынды дипломат ретінде сақталып келеді. Оның есімі тәуелсіздік символында жауынгерлік ұранға айналды. Абылай хан туралы көптеген дастандар, аңыз-әңгімелер, өлең–жырлар, тарихи деректер мен зерттеулер бар. 7 «Г» сынып оқушыларын «Абылай хан» қойылымымен ортаға шақырамыз.

***Жүргізуші:*** Тәуке хан – қазақ халқының тарихи санасында өзінің кемеңгерлігімен, даналығымен, ақылдылығымен, әділдігімен, бітімгерлігімен сақталған хандарымыздың бірі. Тәуке ханның елі үшін сіңірген ерен еңбегі екі қырымен айрықша назар аударады. Бірі – елдің іргесін аман сақтауда сыртқы саясатты білгірлікпен жүргізіп, анталаған көп дұшпанға бел аудырмағаны. Екіншісі – елдің ішкі жағдайын реттеудегі саяси-құқықтық тәртіпті орнатуы. 7 «Д» сынып оқушыларын «Тәуке хан» қойылымымен ортаға шақырамыз.

***Жүргізуші:***

Байтақ дала жерім менің

Арта берсін даңқың сенің

Көк байрағың желбіресін

Егеменді елім менің

– дей отырып, Осы Тәуелсіздікті алып берген хандарымыз бен би бабаларымызға, батыр аталарымызға, «Алаш» деп өткен аталарымызға, кешегі қыршын кеткен жас аға апаларымызға мәңгілік бас иіп өтеміз! Құрметті қонақтар, оқушылар осымен «Рухы жоғары халықтың тарихы мәңгілік» атты кешіміз аяқталды.Сіздерге көп-көп рахмет!